Cenazeya şerwanê YPG’yî yê enternasyonalîst Lorenzo Orsettî (Tekoşer Piling) yo ke 18’ê Adare de, Baxoz de Hemleya Firtineyê Cizîrî de vera çeteyanê DAÎŞ’î de şehîd bibi, rest erdê ey bajarê Floransa yo ke tede ameyo dinya.
Cenazeya Orsettî do roja 23-24’ê Hezîrane Floransa de bi merasîmêk bêra wedarnayene. Cenazeya Orsettî 15 rojî verê cû resayebî Îtalya, dimayê karanê otopsîyî vizêrî resaye Floransa. Cenazeya şerwanê YPG’yî bi konvoyêk ameye pêşwazî kerdene û bi konvoye ameye berdene bi nêweşxane.  Roja 23-24’ê Hezîrane de merasîmê cenaze do bêro viraştene. Cenaze do Goristanê Partîzano de bêra wedarnayene.
